tartuNLP/wikipedia-smugri-20251201 huggingface dataset:
Kansainliiton mandaattialue

Kansainliiton mandaattialueet olivat alueita, joita jokin Kansainliiton jäsenvaltio hallitsi liiton antaman erityisen valtuutuksen nojalla. Sellaisiksi muodostettiin ensimmäisen maailmansodan jälkeen siihenastiset Saksan keisarikunnan siirtomaat Afrikassa ja Tyynenmeren saarilla sekä eräät sitä ennen Osmanien valtakunnalle kuuluneet alueet Lähi-idässä.
Mandaattialueiden tyypit.
Mandaattialueiden asemasta hallinnosta säädettiin Kansainliiton peruskirjan 22. artiklassa. Ne jakautuivat kolmeen luokkaan, A, B- ja C-mandaattialueisiin.
Mandaattihallinnon luonne.
Mandaattijärjestelmä perustettiin Etelä-Afrikan silloisen pääministeri Jan Christian Smutsin aloitteesta.
Mandaatti­hallintoa ei tarkoitettu pysyväksi, vaan mandaatti­alueita oli kehitettävä vähitellen kohti itse­hallintoa. Niiden itsenäistymiselle ei kuitenkaan ollut asetettu mitään määrä­aikaa, mutta Lähi-idässä olevien A-mandaatti­alueiden oletettiin itsenäistyvän jo lähi­tulevaisuudessa, Afrikassa ja Oseaniassa olevien Saksan entisten siirto­maiden sen sijaan vasta pitkän ajan kuluttua.
Mandaattialueita hallinneiden valtioiden oli vuosittain toimitettava niistä raportti Kansain­liitolle. Käytännössä mandaatti­alueiden asema ei kuitenkaan kovin oleellisesti eronnut siirto­maista, joskin epäkohtia oli Kansain­liiton perus­kirjaan vedoten helpompi arvostella kuin varsinaisissa siirto­maissa.
Mandaattialueiden myöhemmät vaiheet ja itsenäistyminen.
Mandaattialueista Mesopotamia itsenäistyi ensimmäisenä jo vuonna 1932, jolloin Irakin kuningaskunta perustettiin, muutkin Lähi-idässä sijaitsevat toisen maailmansodan aikana tai pian sen jälkeen. Muut mandaattialueet, Lounais-Afrikkaa eli nykyistä Namibiaa lukuun ottamatta, muutettiin sodan jälkeen Yhdistyneiden kansakuntien (YK) huoltohallintoalueiksi, joiden asema oli pitkälti samanlainen kuin aikaisemmin mandaattialueinakin. Niitä koskevia asioita käsittelemään perustettiin YK:n huoltohallintoneuvosto. Japanille kuuluneiden mandaattialueiden hallinto siirrettiin kuitenkin Yhdysvalloille. Lounais-Afrikkaa ei muutettu huoltohallintoalueeksi, vaan Etelä-Afrikka julisti sen liitetyksi suoraan alueeseensa ja hallitsi sitä vuoteen 1990 saakka, jolloin siitä tuli itsenäinen Namibian tasavalta, vaikka YK jo kauan sitä ennen oli julistanut Etelä-Afrikan hallinnon siellä laittomaksi.
Nykyisin ei huoltohallintoalueita enää ole, vaan melkein kaikki ovat joko itsenäistyneet tai yhdistetty naapurivaltioihin. Poikkeuksena ovat Pohjois-Mariaanit, jotka ovat yhä Yhdysvaltojen hallinnassa, mutta eivät enää huoltohallintoalueena. Viimeisenä itsenäistyi Palau vuonna 1994. Huoltohallintoalueita ja -neuvostoa koskevat YK:n peruskirjan 75.–91. artiklat ovat kuitenkin yhä muodollisesti voimassa.
Luettelo mandaattialueista.
Alla olevissa taulukoissa olevat vuosiluvut tarkoittavat aikaa, jonka alue oli mandaattialueena tai huoltohallintoalueena.
Felix V

Felix V (aiemmin Savoijin herttua Amadeus VIII; 1383–1451) oli vastapaavina lähes kymmenen vuotta 1439–1449. 
Baselin konsiili julisti paavi Eugenius IV:n syrjäytetyksi ja halusi vastapaaviksi varakkaan ja vaikutusvaltaisen aatelismiehen. Valinta osui Savoijin herttuaan, joka oli hallinnut alamaisiaan tasapuolisesti ja lempeästi ja osoittanut kiinnostusta kirkon asioihin. Keisari Sigismund Luxemburgilainen oli osoittanut tyytyväisyyttään Amadeukseen korottamalla tämän kreivistä herttuaksi vuonna 1416. Vaimonsa Maria Burgundialaisen kuoltua herttua Amadeus päätti keskittyä rukoukseen ja mietiskelyyn, mutta ei kuitenkaan kokonaan jättänyt alueidensa hallintoa. Hän nimitti poikansa Ludwigin herttuakunnan valtionhoitajaksi ja vetäytyi Ripailleen Genevejärven rannalle. Siellä hän vietti luostarimaista elämää yhdessä viiden ritarin kanssa. Tämän Pyhän Mauriuksen ritarikunnan säännöt Amadeus laati itse.
Vastapaavina Felix V ei kuitenkaan onnistunut saamaan kannatusta Savoijin ja Sveitsin ulkopuolelta. Hän luopui paavin tittelin tavoittelusta vuonna 1449, tunnusti Nikolaus V:n paaviksi ja sai lohdutukseksi kardinaalin aseman.
Jyväskylän normaalikoulu

Jyväskylän normaalikoulu eli Norssi on Jyväskylän yliopiston yhteydessä toimiva harjoittelukoulu. Vuosiluokkien 1–6 perusopetus ja esiopetus toteutetaan kampuksella uudessa K-rakennuksessa (Pitkäkatu 8), vuosiluokat 7–9 sekä lukio puolestaan sijoittuvat Kampuksen viereen Yliopistonkadun ja Voionmaankadun taitteeseen. Normaalikoulussa opiskelee hieman yli 1000 oppilasta, joista 550 yläasteen ja lukion puolella. Opettajia ja opetusta avustavaan henkilökuntaan kuuluvia koulussa työskentelee lähes sata. Vuonna 2015 Jyväskylän normaalikoulu täytti 100 vuotta.
Koulun painopistealueina ovat liikunnan sekä matemaattis-luonnontieteellisten aineiden opiskelu.
Historiaa.
Jyväskylään perustettiin vuonna 1863 Suomen ensimmäinen kansakoulunopettajaseminaari. Uno Cygnaeus, suomalaisen kansakoulun ja opettajankoulutuksen kehittäjä ja seminaarin rehtori, perusti seminaarin yhteyteen Jyväskylän ensimmäisen varsinaisen kansakoulun, jossa opettajakokelaat saivat harjoitella opettamista. Normaalikoulun ala-aste toimii edelleen alkuperäisessä tehtävässään eli opetusharjoittelupaikkana, samoin kuin yläaste–lukio, joka on entisen normaalilyseon jatkaja.
Koulu on kehittynyt normaalikouluksi lukuisten vaiheiden kautta. Kansakoulu on kantanut nimiä Jyväskylän seminaarin Mallikoulu (1866–1900), Harjoituskoulu (1900–1960), Jyväskylän kasvatusopillisen korkeakoulun kansakoulu (1960–1968) ja Jyväskylän yliopiston Opettajanvalmistuslaitoksen Harjoituskoulu (1968–1973). Oppikoulu puolestaan tunnettiin nimillä: Jyväskylän Suomalainen Yhteiskoulu (1915–1919), Jyväskylän Koeyhteiskoulu 1919–1922
Jyväskylän Koeyhteislyseo (1922–1928), Jyväskylän Yhteislyseo (1928–1952), Jyväskylän Yhteislyseo (1952–1955) ja Jyväskylän normaalilyseo (1955–1973).
Koulu-uudistuksen jälkeen (syntyi peruskoulu ja lukio) Harjoituskoulu ja Normaalilyseo yhdistyivät vuonna 1973 yhteiseksi Jyväskylän yliopistoon kuuluvaksi valtion harjoittelukouluksi, joka on kantanut nimiä Jyväskylän harjoittelukoulu (1973–1976) ja viimeisempänä Jyväskylän normaalikoulu (1976–).
Ohjattu harjoittelu.
Normaalikoulussa harjoittelee vuosittain lähes tuhat opettajaksi koulutettavaa opiskelijaa. Opetusharjoittelua suorittavat niin luokanopettajaksi opiskelevat (harjoittelu pääasiassa alaluokilla) kuin eri aineiden/aineyhdistelmien opiskelijat (harjoittelu pääasiassa yläluokilla ja lukio-opetuksessa).
Neuvostoliiton jalkapallomaajoukkue

Neuvostoliiton jalkapallomaajoukkue edusti Neuvostoliittoa kansainvälisissä jalkapallon maajoukkuekilpailuissa. 
Historiansa aikana Neuvostoliitto selviytyi seitsemän kertaa sekä maailman- että Euroopan mestaruuskilpailuhin. Joukkue voitti EM-kultaa historian ensimmäisissä EM-kisoissa Ranskassa 1960. Olympialaisista se saavutti kaksi kultaa (1956 ja 1988) ja kolme pronssia (1972, 1976 ja 1980). MM-kisoissa sen parhaimmaksi sijoitukseksi jäi neljäs sija 1966 Englannin kisoissa.
Justo Villar

Justo Wilmar Villar (s. 30. kesäkuuta 1977 Cerrito, Paraguay) on paraguaylainen jalkapallomaalivahti, joka on edustanut seuratasolla muun muassa espanjalaista Real Valladolidia.
Villar on pelannut Paraguayn maajoukkueessa arvokisoissa muun muassa vuonna 1997 nuorten MM-kilpailuissa sekä vuonna 2006 Saksan MM-kisoissa, joissa hän loukkaantui jo ensimmäisessä ottelussa Englantia vastaan heti alkuminuuteilla. Hän on pelannut 120 maaottelua, mikä on kaikista paraguaylaispelaajista toiseksi eniten.
Thorstein Bergman

Thorstein Bergman (23. elokuuta 1942 Härnösand, Ruotsi – 26. toukokuuta 2022) oli ruotsalainen laulaja ja säveltäjä. Hänet tunnetaan parhaiten Dan Anderssonin ja Nils Ferlinin runojen tulkitsijana, joihin hän on usein tehnyt melodian. Hän on levyttänyt omia tulkintojaan myös Emil Hagströmin, Helmer Grundströmin och Birger Normanin lauluista.
Bergman levytti ruotsinnoksia amerikkalaisista kantrisävelmistä sekä omia tekstejään ja sävellyksiään. Eräs hänen ensimmäisistä levytyksistään oli ruotsinkielinen versio Buffy Sainte-Marien kappaleesta Universal Soldier. Tunnetuin Bergmanin omista lauluista on "Om du nånsin kommer fram till Samarkand", jonka Cumulus on levyttänyt suomeksi.
Suomeksi Bergmanin sävelmiä voi kuunnella Hectorin levyllä Ruusuportti ja Esa Niemitalon albumilla Laulelmia suomalaismetsistä.
Keiji Tamada

Keiji Tamada (, s. 11. huhtikuuta 1980) on japanilainen jalkapalloilija, joka pelaa Japanin J. Leaguessa Nagoya Grampus Eightissä. Pelipaikaltaan hän on hyökkääjä.
Tamada aloitti uransa vuonna 1999 J. Leaguen 1. liigassa pelanneessa Kashiwa Reysolissa. Hän pelasi ensimmäisen ottelunsa 13. maaliskuuta 1999 Avispa FUKUOKAa vastaan ja teki ensimmäisen maalinsa 31. elokuuta 2002 Consadole Sapporoa vastaan. Vuonna 2006 Tamada siirtyi Nagoya Grampus Eightiin.
Tamada pelasi ensimmäisen ottelunsa Japanin jalkapallomaajoukkueessa maaliskuussa 2004 Singaporea vastaan. Hän on pelannut maajoukkueessa Aasian mestaruuskilpailuissa 2004 ja Maanosaliittojen Cupissa 2005. Saksan MM-kisoissa 2006 hän pelasi kahdessa ottelussa, joista toisessa avauskokoonpanossa.
Esa Niemitalo

Esa Niemitalo (s. 2. syyskuuta 1945 Lapua) on Ruotsissa pitkään asunut suomalainen laulaja. Hän on tehnyt paljon yhteistyötä Aappo I. Piipon kanssa. Ruotsissa asuessaan hän toimi maakäräjäkunnanvaltuutettuna. Niemitalon nykyinen asuinpaikka on Muurame Keski-Suomessa.
Ura.
Kansakoulun jälkeen Esa Niemitalo elätti itsensä metsurina ja metallityömiehenä. Hänen laulajanuransa käynnistyi hieman erikoisella tavalla hänen jouduttuaan 18-vuotiaana lähes vuodeksi parantolahoitoon tuberkuloosin vuoksi. Parantolassa hän tapasi laulavan ja kitaraa soittavan Heikki Reimanin – sanoittaja ja säveltäjä Raul Reimanin isän –, joka innosti hänet musiikkiopintoihin ja josta tuli hänen elinikäinen ystävänsä. Parannuttuaan tuberkuloosista Niemitalo pääsi Scandia-levy-yhtiön koelauluun ja tuottaja Jaakko Salo ryhtyi etsimään hänelle sopivaa levytysmateriaalia. Kesäkuussa 1966 Niemitalo levytti ensisinglensä "Lähdettiinpä ruunalla Helsinkiin / Tumman orren alla." Vuonna 1967 hänen levytyksensä ja keikkailunsa hiipuivat, kun hän suoritti asevelvollisuutensa yleten reservin vänrikiksi.
Hiljaisen työtilanteen vuoksi Niemitalo muutti perheineen Ruotsiin 1970-luvun alussa. Päivätyönsä ohella hän teki laulukeikkoja ja vuonna 1973 hän julkaisi omakustanteisen EP-levyn "Alla Slussenin siltojen", jonka laulutekstit olivat Tukholmassa asuneen kirjailija Aappo I. Piipon kynästä. Jatkossa Piippo sanoitti kaikki Niemitalon levyt. Vuonna 1975 ilmestyi Niemitalon ensimmäinen albumi "Elämän korttipeli", josta tuli menestys niin ruotsinsuomalaisten keskuudessa kuin Suomessakin. Tämän ansiosta hän saattoi jättää siihenastisen päivätyönsä telakalla ja vuonna 1976 hän perusti oman automaalaamon. Niemitalo palasi Suomeen 1980-luvun alussa ja kotiutui Jyväskylän seudulle. Tässä vaiheessa myös teatteri tuli vahvasti hänen elämäänsä.
Niemitalo on levyttänyt kantrityylisiä laulelmia, joiden tekstit kertovat elämästä vieraassa maassa ja maalaispojan tunteista suuressa kaupungissa. Hän on myös levyttänyt albumillisen Dan Anderssonin runoihin sävellettyjä lauluja. Niemitalon lauluääni muistuttaa Tapio Rautavaaraa, ja hän onkin esiintynyt Rautavaaran elämästä kertovassa näytelmässä "Reissumies" esittäen Rautavaaraa itseään. Poikavuosista asti ihailemansa Rautavaaran Niemitalo ehti tavata kahdesti tämän eläessä. Hän näytteli pääroolin Veikko Lavin elämästä kertovassa näytelmässä "Isänmaan Toivo", joka esitettiin Kotkan kaupunginteatterissa vuonna 1983. Toistaiseksi viimeisen albuminsa Niemitalo julkaisi vuonna 2022.
Suomenselän Sanomat

Suomenselän Sanomat "(SSS)" on Suomenselän alueella Virroilla ilmestyvä paikallislehti, jonka levikkialueeseen kuuluvat myös Ähtäri, Lehtimäki ja Soini. Lehti ilmestyy nykyään kerran viikossa, torstaisin.
Kustantaja Suomenselän Sanomat Oy julkaisee myös toista paikallislehteä, "Ähtärinjärven Uutisnuottaa", joka kattaa SSS:n kanssa täysin saman levikkialueen Virtaita lukuun ottamatta. Näin Suomenselän Sanomat on muotoutunut lähinnä Virtain paikallislehdeksi etenkin, kun otetaan vielä huomioon se, että "Viiskunta" ja ilmaisjakelulehti "Ykköset" kilpailevat samoista markkinoista.
Lehden perusti nimismies A. O. Sario vuonna 1921 nimellä "Virtain Sanomat". Vuonna 1925 perustettiin Kunnallisten Sanomain Oy, joka alkoi kustantaa lehteä nimellä "Virtain, Ähtärin ja Pihlajaveden Sanomat", päätoimittajana edelleen A. O. Sario, jolla oli 33 % yhtiön osakkeista. Lehden nimeksi vaihtui vuonna 1927 "Virtain, Ähtärin, Alavuden ja Kuortaneen Sanomat". Vuonna 1929 nimeen vaihtui Kuortaneen tilalle Töysä ja vuonna 1962 lehden nimeksi vaihdettiin "Suomenselän Sanomat". Kunnallisten Sanomain Oy:n toiminta lakkasi 1977, kun lehteä alkoi kustantaa Suomenselän Sanomat Oy. 
Lehden toimitussihteerinä toimi ensi vuosikymmeninä Heikki Korhonen. Lehden toimitus sijaitsi tällöin nimismiehen talossa osoitteessa Virtaintie 17, joka tunnetaan Virtain Majana.
Hootenanny Singers

Hootenanny Singers oli pääasiassa 1960-luvulla toiminut suosittu ruotsalainen folk-yhtye. Yksi yhtyeen jäsenistä oli myöhemmin Abbassa vaikuttanut Björn Ulvaeus. Myös toinen Abban jäsen Benny Andersson oli mukana muutamassa levytyksessä.
Yhtye perustettiin 1961 Västervikissä nimellä West Bay Singers. Alkuperäiskokoonpanossa olivat Ulvaeuksen lisäksi mukana Hansi Schwarz, Johan Karlberg ja Tony Roth. Yhtyeen esiinnyttyä Ruotsin radion ohjelmassa, jossa etsittiin uusia kykyjä, levytuottaja Stig Anderson kiinnostui yhtyeen musiikista. Nimi muutettiin Hootenanny Singersiksi ja yhtye sai levytyssopimuksen.
Ensimmäinen single oli Dan Anderssonin runoon sävelletty kappale ”Jag väntar vid min mila”. Hootenanny Singers esitti paljon nimenomaan ruotsalaista alkuperää olevia lauluja. Melko paljon levytettiin myös käännöksiä ulkomaalaisista lauluista, mutta vain harvoin yhtye lauloi englanniksi. Björn Ulvaeus tosin sävelsi yhtyeelle muutamia englanninkielisiä pop-kappaleita, kuten "No Time", "Baby Those Are The Rules" ja "Mrs O'Grady", mutta yhtyeen painopiste oli kuitenkin aina ruotsinkielisessä folk-materiaalissa. Erään tunnetuimmista levytyksistään, ”Gabriellen” (versio neuvostoliittolaisesta rauhanlaulusta ”Saahan aurinko olla”(myös Olkoon aurinko aina)), yhtye levytti myös suomen kielellä. Yhtyeen ruotsinkielisistä sanoituksista vastasi melko usein Stig Anderson (toisinaan nimellä Stig Rossner). 
Hootenanny Singers oli 1960-luvulla erittäin suosittu Ruotsissa. Yhtyeen suosio laski folkmusiikin mentyä pois muodista. Ulvaeus liittyi vuonna 1968 Hep Stars -yhtyeeseen erotetun Janne Friskin tilalle tämän menetettyä kiinnostuksensa viihteellisempään linjaan ja lopulta yhtyeen toimintaan. Ulvaeus sävelsi Benny Anderssonin kanssa Hep Starsille, ja he päättivät jatkaa yhteistyötä erottuaan yhtyeestä. Tämä yhteistyö johti Abba-kokoonpanoon.
Hootenanny Singers hajosi vuonna 1974. Paluuta yritettiin 1979, jolloin mukana olivat alkuperäisjäsenistä Schwarz ja Roth, uusina jäseninä Martin Arnoldi ja Eoin Clancy. Uudelta kokoonpanolta ilmestyi kaksi albumia, mutta menestys ei noussut lähellekään alkuperäisen Hootenanny Singersin 1960-luvun kultaisia vuosia.
Teruyuki Moniwa

Teruyuki Moniwa () (s. 8. syyskuuta 1981) on japanilainen jalkapalloilija, joka on edustanut pitkään FC Tokyota ja Cerezo Osakaa. Ennen sitä hän pelasi 2. divisioonassa Bellmare Hiratsuka -joukkueessa ja oli yksi joukkueen parhaista puolustajista, mutta joukkue myi hänet rahapulan takia FC Tokyoon.
Moniwa oli osa Japanin olympiajoukkuetta vuonna 2004, joka putosi ensimmäisellä kierroksella sijoittuen neljänneksi B-lohkossa. Makoto Tanakan loukkaantumisen jälkeen hänet kutsuttiin maajoukkueeseen Saksan MM-kisoihin 2006, joissa hän pääsi kentälle vain vaihtopelaajana yhden ottelun lopulla.
Limassol

Limassol (, ) on kaupunki ja kunta (Δήμος Λεμεσού, "Dímos Lemesoú") Limassolin alueella Kyproksen tasavallassa Kyproksen saarella. Se on alueensa hallinnollinen keskus. Kaupungin väkiluku on (2011) ja koko kaupunkialueen väkiluku noin (2016).
Limassol on Kyproksen toiseksi suurin kaupunki pääkaupunki Nikosian jälkeen. Kyproksen tasavallan alueella olevista kaupungeista se on suurin, jos Pohjois-Kyproksen puolella olevaa aluetta ei lasketa mukaan Nikosian väkilukuun. Limassol on Kyproksen suurimpia ja Kyproksen tasavallan suurin satamakaupunki.
Maantiede.
Limassol sijaitsee Kyproksen etelärannikolla. Akrotírinlahden rannalla. Limassolin kaupunkiseutu koostuu hallinnollisesti kuudesta kunnasta, jotka ovat Limassol, Mésa Geitoniá, Káto Polemídia, Ágios Athanásios, Germasógeia ja Ýpsonas. Niiden yhteenlaskettu väkiluku on noin . Väestöstä noin on kyproksenkreikkalaisia.
Limassolin keskustaa hallitsee linna, joka rakennettiin 1300-luvulla varhaisemman bysanttilaisen linnan raunioille. Sen ympärillä mutkittelevat vanhan kaupungin kujat. Kaupungin itäreunalla on matkailuun keskittyviä uusia alueita. Limassolin lounaispuolella sijaitsee Kyproksen suurin järvi Limassolin suolajärvi.
Vuoden lämpimintä aikaa ovat heinä-, elo- ja syyskuu, jolloin päivän ylin lämpötila on 30 asteen yläpuolella. Joulu-, tammi- ja helmikuussa päivälämpötila on keskimäärin 15 asteen vaiheilla. Sateet ajoittuvat talvipuolelle vuotta.
Historia.
Varhaisimmat merkit asutuksesta Limassolin alueella ovat noin ajalta 2000 vuotta eaa. Antiikin Lemessos oli vähäinen kauppapaikka Amathuksen ja Kurionin kaupunkien välillä. Kaupunki alkoi kehittyä Bysantin valtakauden lopulla. Rikhard Leijonamieli saapui kaupunkiin vuonna 1191 ja meni naimisiin sen linnan kirkossa. Richard tuhosi Amathuksen, ja sen asukkaat joutuivat muuttamaan Limassoliin.
Richard myi Kyproksen ensin temppeliritareille ja myöhemmin, asukkaiden valitettua ritareiden ankarasta verotuksesta, Guy de Lusignanille. Saari ehti olla myös saksalaisten, Venetsian ja osmaniturkkilaisten hallussa ennen kuin britit valtasivat sen jälleen 1878. Kun Turkki valtasi saaren pohjoisosat vuonna 1974, monet kreikkalaistaustaiset asukkaat muuttivat Limassoliin.
Nähtävyydet.
Limassolin nähtävyyksiin lukeutuvat muun muassa Limassolin arkeologinen museo, linna, Agía Nápan katedraali, Pyhän Andronikoksen ja Athanasian kirkko ("Ágios Andrónikos kai Athanasía"), Suuri moskeija ("Cami Kebir"), kunnantalo (”kaupungintalo”) sekä kunnallinen taidegalleria. Kaupungin lähellä sijaitsevat antiikin Amathuksen ja Kurionin arkeologiset alueet.
Talous.
Limassol on yksi Kyproksen suurimpia matkailukohteita. Kaupungin pääkatu on Leofóros Archiepiskópou Makaríou III -valtakatu, jonka nimi tulee Kyproksen ensimmäisestä presidentistä, Makarios III:sta. Sen varrella sijaitsee useita merkkiliikkeitä. Myös vanhassakaupungissa on useita edullisempia, mutta laadukkaita pikkuliikkeitä. Ostoksia voi myös tehdä Limassolin ostoskeskuksessa nimeltään MyMall.
Ikneumoni

Ikneumoni eli egyptinmungo ("Herpestes ichneumon") on laajalle levinnyt mangustilaji, joka on tunnettu myös nimillä faaraorotta ja egyptinmangusti. Sen nimi tulee kreikan "jäljittäjää" tarkoittavasta sanasta, sillä niitä käytettiin muinaisessa Egyptissä jäljittämään tuhoeläimiä asumuksissa.
Koko ja ulkonäkö.
Ikneumoni on kissaa vähän isompi, ja sen notkea ruumis tuo mieleen näätäeläimet. Aikuinen painaa noin 3,5 kiloa ja on häntineen noin metrin mittainen. Sen turkki on yleisväriltään kiiltävän harmaa, mutta hännän kärki on musta.
Levinneisyys.
Ikneumoni elää Etelä-Espanjan metsissä, Portugalissa, Lähi-idässä ja suuressa osassa Afrikkaa lukuun ottamatta Saharaa, Afrikan sarvea, Keski- ja Lounais-Afrikan metsäalueita ja eteläisen Afrikan sisämaata. Lajia on aiemmin istutettu Madagaskarille, josta se on kuitenkin mahdollisesti jo hävinnyt. Myös Espanjan ja Portugalin populaatioiden arvellaan olevan istutettuja. Laji jaetaan levinneisyysalueellaan yhteentoista eri alalajiin.
Elintavat.
Ikneumoni on yksineläjä, joka liikkuu lähinnä päivisin.
Savon ammattiopisto

Savon ammattiopisto (ennen vuotta 2018 Savon ammatti- ja aikuisopisto) on Savon koulutuskuntayhtymän Pohjois-Savossa ylläpitämä oppilaitos, jonka toimipisteet sijaitsevat Kuopiossa, Iisalmessa, Varkaudessa ja Siilinjärvellä. Koulutuskuntayhtymän johtaja on Heikki Helve, ja rehtorina toimii Rauno Kettunen.
Vuonna 2015 oppilaitoksella oli yhteensä 5 721 ammatillista perustutkinto-opiskelijaa. Suurimmat koulutusalat olivat tekniikan ja liikenteen ala (2 246 opiskelijaa), sosiaali- terveys- ja liikunta-ala (1 325 opiskelijaa) ja yhteiskuntatieteiden, liiketalouden ja hallinnon ala (781 opiskelijaa). Vuonna 2015 oppilaitoksessa suoritettiin yhteensä 2 663 tutkintoa, joista 2 212 oli perustutkintoja, 339 ammattitutkintoa, 112 erikoisammattitutkintoa. Lisäksi oppilaitoksen oppilaat suorittivat 105 ylioppilastutkintoa ja 128 muun tutkinnonjärjestäjän tutkintoa.
Ammattiosaamista mittaavan Taitaja 2015 -kilpailun finaaleihin pääsi Savon ammattiopistosta 26 opiskelijaa 17 kilpailulajiin. Saavutuksena oli 2 kultaista, 6 hopeista ja 3 pronssista mitalia. Kilpailumenestyksellä mitaten Savon ammattiopisto oli Suomen kolmanneksi paras ammatillisen koulutuksen järjestäjä. Mitalimäärää tai menestystä ei ole suhteutettu oppilaitosten kokoon (opiskelijamäärään).
Koulutusyksiköt ja -alat.
Kuopio.
Savon ammattiopiston päätoimipiste muutti vuosina 2020-2022 uudistiloihin Kuopion Savilahden kaupunginosaan. Tätä ennen päätoimipaikka sijaitsi Kuopion Haapaniemen kaupunginosan Mölymäellä, osoitteessa Presidentinkatu 1–3. Muutto vapauttaa Mölymäen aluetta osaltaan kerrostalojen ja tapahtuma-areenan rakentamiselle. Savilahden ja Presidentinkadun toimipisteiden ohella opetusta annetaan Kuopiossa myös Kolmisopen, Pohjolankadun ja Sahakadun kampuksilla. 
Savilahti, Hehkukatu 1 (Valo, Virta, Voima) ja Microkatu 1U (Vire)
Muut yksiköt:
Iisalmi.
Iisalmen koulutusyksikössä voi opiskella lähihoitajaksi (sosiaali- ja terveysalan perustutkinto) tai merkonomiksi (liiketalouden perustutkinto).
Rissala.
Siilinjärven Rissalassa voi opiskella lentokoneasentajaksi (lentokoneasennuksen perustutkinto).
Toivala.
Siilinjärven Toivalassa voi opiskella luonnonvara- ja ympäristöalaa (luonto-ohjaaja, metsuri-metsäpalvelujen tuottaja, metsäkoneenkuljettaja, ympäristönhoitaja) sekä tekniikan ja liikenteen alaa (talonrakentaja, putkiasentaja, ilmanvaihtoasentaja, lämmityslaiteasentaja (uusiutuva energia), 
Varkaus.
Varkaudessa järjestetään koulutusta Osmajoentie 75 -koulutusyksikössä, jossa voi opiskella kone- ja tuotantotekniikkaa, autoalaa, sähköalaa, rakennusalaa, talotekniikkaa, turvallisuusalaa, kulttuurialaa, liiketaloutta ja sosiaali- ja terveysalaa.
Entisiä toimipaikkoja.
Kuopion Muuruvedellä opetettiin kevääseen 2019 saakka maatalousalaa (maatilatalouden ja maatalousteknologian osaamisalat) ja puutarhataloutta (puutarhatuotanto, osittain myös kukka- ja puutarhakauppa sekä viherala).
Vitalianus

Vitalianus (n. 600 Segni, Campania, Italia – 27. tammikuuta 672) oli paavina 30. heinäkuuta 657 – 27. tammikuuta 672. Hän jatkoi edeltäjänsä paavi Eugeniuksen linjaa ylläpitää suhteita Konstantinopoliin huolimatta monoteletismin aiheuttamasta skismasta, aikana, jolloin Konstans II ja Konstantinos IV olivat Bysantin keisareina. Hän muun muassa vihki Theodoros Tarsoslaisen Canterburyn arkkipiispaksi Englantiin vuonna 668.&lt;ref name="Book of Saints/570"&gt;The Book of Saints: 570.&lt;/ref&gt;
Pyhimykseksi julistetun Vitalianuksen muistopäivää vietetään hänen kuolinpäivänsä mukaan 27. tammikuuta.
Yūichi Komano

Yūichi Komano (, s. 25. heinäkuuta 1981 Kainan, Wakayaman prefektuuri, Japani) on japanilainen jalkapalloilija, joka on edustanut pitkään Sanfrecce Hiroshimaa ja Júbilo Iwataa.
Komano oli osa Japanin olympiajoukkuetta vuonna 2004, missä se putosi ensimmäisellä kierroksella sijoittuen neljänneksi B-lohkossa. Hän kuului maajoukkueeseen Saksan MM-kisoissa 2006 ja pelasi kokonaan Japanin ensimmäisen alkulohko-ottelun Australiaa vastaan.
Lahden punakaarti

Lahden rykmentti (”Suomen punakaartin Lahden Rykmentti”) oli johtava sotilaallinen voima Päijät-Hämeessä Suomen sisällissodan aikana. Sen komentajana toimi Nestor Linnanen ja esikuntapäällikkönä Teodor Huurre. Rykmentti hävisi taistelun Kuhmoisista päin tuleville majuri Hans Kalmin komentamalle pataljoonalle ja eversti Otto von Brandensteinin komentamalle osasto Brandensteinille, joka hyökkäsi etelästä Pennalan suunnasta ja idästä Villähteen suunnalta. Orimattilan suunnalla Lahden rykmentillä oli Lahtea puolustamassa kahdeksan komppaniaa.
Osasto Brandensteinin noustua maihin Loviisassa huhtikuun 1918 alussa ryhdyttiin pakko-ottamaan sotilaita punakaartiin.
Organisaatio.
Lahden rykmentti.
Yksiköt.
Komppaniat ja patterit.
Lahtelainen punasotilas
Paikallisosastot.
SDP:n kunnallistoimikunta.
punaisten nimismies Valtioasiain tiedusteluosaston Luettelo C
Ammuttu 5.5.1919, heti pidätyksen jälkeen Orimattilassa Suomen sotasurmat 1914-1922
Orimattilan punakaarti.
Orimattilan punakaartin esikunta
Orimattilan komppania
Helsinkiläinen (puoli)komppania Orimattilan Pakaalla 15.-16.2.1918
Pukkilan punakaarti
Danijel Ljuboja

Danijel Ljuboja (, s. 4. syyskuuta 1978 Vinkovci, Jugoslavia) on serbialainen jalkapalloilija. Ljuboja pelaa hyökkääjänä. Hänellä on ollut sopimus vuodesta 2004 Paris Saint-Germainin kanssa, mutta on pelannut lainasopimuksella VfB Stuttgartissa elokuussa 2005. Huhtikuussa 2006 hän solmi kolmevuotisen sopimuksen Stuttgartin kanssa . Ammattilaisurallaan Ljuboja ei ole pelannut koskaan kotimaansa sarjoissa.
Ljuboja aloitti ammattilaisena FC Sochaux'ssa kaudella 1998/1999. Kahden kauden aikana hän pelasi 62 ottelua, joissa teki 21 maalia. Kaudet 2000-2004 Ljuboja oli Stasbourgissa, jossa hän teki 34 maalia 121 ottelussa, mukaan lukien kaksi maalia kahdessa UEFA Cupin ottelussa kaudella 2001/2002. 2004/2005 Ljuboja pelasi 42 liigaottelua PSG:ssä ja teki seitsemän maalia. Hän pelasi myös viidessä Mestarien liigan ottelussa kaudella 2004/2005. 
Ljuboja kuuluu Serbia ja Montenegron jalkapallomaajoukkueeseen ja pelaa vuoden 2006 MM-kisoissa.
Conker

Conker (the Squirrel) on Rarewaren kehittämä oravahahmo. Conker esiintyi ensimmäisen kerran Nintendo 64 -konsolilla pelissä "Diddy Kong Racing". Conker oli pääosassa peleissä "Conker's Pocket Tales" (Game Boy Color) ja "Conker's Bad Fur Day" (Nintendo 64). Conker's Bad Fur Dayn piti alun perin olla Raren muiden pelien, "Banjo-Kazooien" ja "Donkey Kong 64":n, tyylinen koko perheen toimintaseikkailu, mutta pelin "Conker's Quest" julkaisu viivästyi ja lopulta peliin päätettiin sisällyttää runsaasti roisia huumoria ja muuta aikuisille suunnattua sisältöä.
Conker palasi Xboxille, Microsoftin ostettua Rarewaren, pelissä "". Peli oli uusintaversio "Conker's Bad Fur Day" -pelistä uusilla grafiikoilla ja nettipelimahdollisuudella.
Arne Friedrich

Arne Friedrich (s. 29. toukokuuta 1979 Bad Oeynhausen, Nordrhein-Westfalen, Saksa) on saksalainen entinen jalkapalloilija ja nykyinen valmentaja.
Pelaajaura.
Friedrich aloitti jalkapallouransa kuusivuotiaana FC Bad Oeynhausenissä vuonna 1985. Sen jälkeen hänen tiensä vei neljän joukkueen kautta Bundesliiga-seura DSC Arminia Bielefeldiin vuonna 2000. Hyvien otteiden ansiosta suuremmat saksalaisseurat kiinnostuivat hänestä vuonna 2002 ja hän siirtyi Hertha BSC:ään Berliinissä. Samana vuonna Friedrich sai kutsun myös maajoukkueeseen, jossa hän teki ensiesiintymisensä 21. elokuuta Bulgariaa vastaan. Kaudeksi 2010–2011 hän siirtyi VfL Wolfsburgiin.
Wolfsburgissa Friedrich pelasi ainoastaan 15 ottelua, kunnes siirtyi kaudeksi 2012–2013 MLS-liigan Chicago Fireen. Siellä hän pelasi 23 ottelua ja teki niissä yhden maalin. Friedrich lopetti uransa kesällä 2013.
Vuonna 2006 Friedrich valittiin edustamaan Saksan joukkuetta jalkapallon MM-kilpailuihin 2006. Hän pelasi vuonna 2011 päättyneellä maajoukkueurallaan 82 ottelua ja teki niissä yhden maalin.
Valmennusura.
Friedrich aloitti valmentamisen vuonna 2014. Hän toimii Saksan alle 18-vuotiaiden maajoukkueen apuvalmentajana.
Robert Huth

Robert Huth (s. 18. elokuuta 1984 Itä-Berliini, Itä-Saksa) on saksalainen jalkapalloilija, joka pelasi ammattilaisena vuosina 2002–2018. Hän voitti Englannin Valioliigan mestaruuden kaksi kertaa Chelseassa ja kerran Leicester Cityssä. Hän on 191 senttimetriä pitkä ja pelipaikaltaan puolustaja.. Huth tunnettiin erittäin lujista potkuistaan.
Huth siirtyi 1. FC Union Berlinin alle 17-vuotiaiden joukkueesta vapaalla siirrolla Chelsean alle 18-vuotiaisiin tammikuussa 2001. Vuotta myöhemmin hän liittyi Chelsean edustusjoukkueeseen, jossa pelasi ensimmäisen ottelunsa toukokuussa 2002. Hän pelasi Chelsean mestaruuskausilla yksitoista ottelua 2004–2005 ja kolmetoista ottelua 2005–2006. Kaikkiaan hän pelasi Chelseassa 43 valioliigaottelua.
Huth siirtyi runsaan kuuden miljoonan punnan siirtosummalla Middlesbroughiin elokuussa 2006. Hän pelasi seuraavan kolmen kauden aikana 49 valioliigaottelua. Middlesbroughin pudottua mestaruussarjaan hän siirtyi elokuussa 2009 vajaalla viidellä miljoonalla punnalla valioliigan Stoke Cityyn.
Huth pelasi Stokessa yhteensä 149 valioliigaottelua. Hän pelasi myös FA Cupin loppuottelussa 2011 Stoken hävitessä Manchester Citylle. Hän siirtyi helmikuussa 2015 lainalle Leicester Cityyn, johon siirtyi vakituisesti vajaan kolmen miljoonan punnan siirtosummalla seuraavana kesänä. Hän pelasi Leicesterin mestaruuteen päättyneellä kaudella 2015–2016 kaikkiaan 35 valioliigaottelua, joissa teki kolme maalia. Seuraavalla kaudella hän pelasi 33 liigaottelua, joissa teki kaksi maalia, sekä kahdeksan ottelua Mestarien liigassa. Syyskauden 2017 hän kårsi nilkkavammasta, eikä pelannut koko kaudella ykkösjoukkueessa. Hän lopetti uransa kesällä 2018.
Huth teki ensimmäisen maaotteluesiintymisensä Saksan jalkapallomaajoukkueessa vuonna 2004. Hän pelasi Saksan kaikki viisi ottelua Maanosaliittojen cupissa 2005. Hän pääsi maajoukkueen mukana Saksan MM-kotikisoihin 2006, joissa pelasi Saksan voittoisan ottelun Ecuadoria vastaan. Tämän jälkeen hän pelasi maajoukkueessa vain kaksi ystävyysottelua 2009. Yhteensä hän pelasi 19 maaottelua.
Yasuhito Endō

Yasuhito Endō (, s. 28. tammikuuta 1980 Kagoshima, Kagoshiman prefektuuri, Japani) on japanilainen jalkapalloilija, joka on pitkään pelannut Gamba Osaka -joukkueessa J-leaguessa. Hän on monipuolinen keskikentän hyökkääjä ja toimii yleensä puolustavana pelaajana keskikentällä. Endo on vuodesta 2003 alkaen pelannut Japanin maajoukkueessa 
Endō on noussut avainpelaajaksi keskikentän puolustajana, jossa hänen puolustus- ja hyökkäyskykynsä on arvostettua. Hän on myös hyvin tärkeä syöttelijä ja vapaapotkujen antaja.
Ura.
Endō oli mukana nuorten MM-kisoissa 1999, kun Japani saavutti hopeaa hävittyään loppuottelussa Espanjalle. Aikuisten MM-kisoissa 2006 hän jäi vaihtopelaajaksi. MM-kisoissa 2010 hän teki vapaapotkulla maalin alkulohko-ottelussa Tanskaa vastaan; Japani voitti ottelun 3-1. 
Vuonna 2011 Endōsta tuli ensimmäinen J-Leaguen pelaaja, joka oli nimetty yhdeksän kertaa J-Leaguen tähdistöjoukkueeseen. Vuonna 2009 hänet nimettiin vuoden aasialaiseksi pelaajaksi.
Lamu (Siikalatva)

Lamu on kylä Siikalatvan kunnassa. Se sijaitsee kunnan eteläosassa, ja oli aiemmin jo lakkautetun Piippolan kunnan kylä. Kylä sijaitsee Vähä-Lamujärven länsirannalla noin 15 kilometrin päässä Piippolan taajamasta eteläkaakkoon ja noin 12 kilometrin päässä Pyhännältä länteen.
Lamulla on perustettu hirsisiä mökkejä, saunoja ja aittoja valmistava Salvos Finland Oy, joka muutti vuonna 2011 Pyhännän kuntaan uusiin tehdastiloihin. 
Alueen tärkeimmät kulkuväylät ovat kylän lähistöllä kulkeva valtatie 28 sekä pohjoisempi kantatie 88 sekä kylän läpi kulkeva historiallisesti arvokas yhdystie 8000 (Saviselkä–Piippola-tie).
Koumbi Saleh

Koumbi Saleh tai Kumbi oli muinaisen Ghanan kuningaskunnan hallinnollinen keskus. Se sijaitsee nykyisen Mauritanian alueella 322 kilometriä Malin pääkaupungista Bamakosta pohjoiseen.
Koumbi Saleh perustettiin 300-luvulla. Kaupunki kukoisti 800–1200-luvuilla ja vauraimmillaan se oli ennen vuotta 1240, jolloin se oli Länsi-Afrikan suurin kaupunki. Suurimmillaan kaupungissa arvioidaan olleen 15 000 – 20 000 asukasta.
Koumbi Saleh oli jaettu kahteen osaa, kuninkaalliseen asuinalueeseen ja muslimikaupunkiin. Muslimikaupunki oli hyvin tiheään asuttu, ja se peitti 2,5 neliökilometrin alueen. Soninkien asuttama kuninkaallinen kaupunki sijaitsi noin kymmenen kilometrin päästä muslimikaupungista. Kaupungin pohjakaava oli melko säännöllinen, ja sen rakennukset olivat monikerroksisia. Alueelta on löydetty myös 46 metriä pitkä ja 23 metriä leveä moskeija, joka mihrabin perusteella on rakennettu kolme kertaa uudestaan 900–1400-lukujen aikana.
Lähteiden perusteella almoravidiberberit tuhosivat Koumbi Salehin kuninkaallisen kaupungin vuonna 1076. Almoravidit saattoivat tuoda samalla muslimihallinnon Ghanan kuningaskuntaan. Koumbi Salehin muslimikaupunki jatkoi eloaan, vaikka sossohallitsija Soumaoro Kanté valtasi sen 1203. Malin hallitsija Sundiata Keïta tuhosi kaupungin 1240.
Sen rauniot löydettiin 1913.
Tsuneyasu Miyamoto

Tsuneyasu Miyamoto () (s. 7. helmikuuta 1977 Osaka, Japani) on japanilainen jalkapalloilija, joka on kotimaansa Gamba Osakan ja Vissel Koben lisäksi edustanut Itävallan Bundesliigan FC Red Bull Salzburgia. Aiemmin hän pelasi Kongou FC -joukkueessa. Hän on myös ollut maajoukkueen kapteeni. Miyamoto pelasi Doshishan yliopiston sekä Ikunon lukion joukkueissa ennen ammattilaisuraa.
Miyamoto pelasi nuorten maailmanmestaruuskilpailuissa vuonna 1997 ja vuoden 2000 jalkapallon olympiaturnauksessa. Saksan MM-kisoissa 2006 hän pelasi täyden ajan Japanin kahdessa ensimmäisessä alkulohko-ottelussa mutta sai molemmissa varoituksen ja joutui pelikiellon vuoksi jäämään pois joukkueen viimeisestä ottelusta.
Dioscorus

Dioscorus ( k. 530) oli Aleksandriassa syntynyt kirkonmies, josta tuli vastapaavi.
Hän oli alun perin Aleksandrian kirkon diakoni, ja hänet otettiin Rooman papiston riveihin, ja johtamistaitonsa ansiosta hän sai pian huomattavan aseman Rooman kirkossa. Paavi Symmachus lähetti hänet Ravennaan, ja myöhemmin hän palveli paavi Hormisdaksen apocrisiariuksena eli legaatina Justinianuksen hovissa Konstantinopolissa. Felix IV:n paaviuden aikana hänestä tuli Bysantin puolueen tunnustettu johtohahmo. Tämä puolue vastusti kilpailevan goottilaisen ryhmän kasvavaa vaikutusvaltaa.
Dioscorus oli mahdollisesti myös vajaan kuukauden ajan laillinen paavi, sillä hän oli Bonifacius II:n vastaehdokkaana, mutta kuoli 22 päivää valintansa jälkeen vuonna 530. Hänen virkakautensa alkoi 22. syyskuuta ja loppui 14. lokakuuta 530.
Poliisimestari (muumit)

Poliisimestari () on hahmo Tove Janssonin luomissa "Muumipeikko"-sarjakuvissa ja niihin perustuvissa animaatioissa. Muumikirjoissa hahmo ei esiinny. Hän on poliisi, joka valvoo Muumilaaksoa. Poliisimestari on Posteljoonin ohella yksi harvoista, jolla on virallinen ammatti Muumilaaksossa. Tosin hänen tehtävänsä ovat suhteellisen vähäiset, koska Muumilaaksossa eletään enimmäkseen niin rauhallista, sävyisää elämää. Laakson ainoa vakituinen rikollinen on Haisuli eikä tämäkään tee kovin pahoja rikoksia. Poliisimestarilla on hyvät suhteet Muumilaakson asukkaisiin.
Poliisimestari pukeutuu yleensä siniseen mantteliin ja siniseen kypärään. Toisinaan hänellä on myös piippu. Hän on hemuli, joten hänellä on pitkähkö kuono ja vaalea iho. Poliisimestari työskentelee Muumilaakson poliisiasemalla, jossa on vankilakoppi, työhuone ja yläkerta. Yläkertaa ei ole koskaan näytetty sisältäkäsin. Poliisimestarin lempiharrastus on ruusujen hoitaminen.
"Muumilaakson tarinoiden" alkuperäisessä, Yleisradion esittämässä suomenkielisessä versiossa Poliisimestarin äänenä toimii Tapio Hämäläinen. Poikkeuksena on jakso "Punainen täysikuu", jossa äänenä toimii Ilkka Merivaara. Sarjan uudessa remasteroidussa, MTV:n esittämässä versiossa äänenä on Jarmo Koski. "Muumilaakson tarinoissa" Poliisimestarilla on romanttinen suhde Mymmelin tyttären kanssa.
Poliisimestarilla on veljenpoika Launo, joka esiintyy Lars Janssonin piirtämässä sarjakuvassa "Poliisimestarin veljenpoika" sekä siihen perustuvassa samannimisessä "Muumilaakson tarinoiden" jaksossa. Myös Launo ryhtyy poliisiksi Muumilaaksoon, mutta aiheuttaa ongelmia liiallisella virkainnokkuudellaan. Launon suomenkielinen ääninäyttelijä on Yleisradion dubbauksessa Ilkka Merivaara ja MTV:n dubbauksessa Jon-Jon Geitel.
Poliisimestari esiintyy "Muumilaakson tarinoiden" jaksoissa "Pikkuruiset vieraat", "Taikurin taika", "Niisku leijailee taivaalla", "Olioita avaruudesta", "Muumipeikko pelastaa tiikerit", "Iso jysäys", "Lampun henki", "Loitsu", "Rosvoja Muumilaaksossa", "Vedenneito", "Timantti", "Äidinrakkaus", "Kauhea Pikku Myy", "Naamiaiset", "Vampyyri", "Tuoli", "Feeniks-lintu", "Luola", "Talon maalausta", "Muumipeikon kihlaus", "Poliisimestarin veljenpoika", "Muumitalvi", "Muumit muinaisuudessa I", "Muumit muinaisuudessa II", "Muumipeikko ja Haisuli vaihdokkaina", "Punainen täysikuu" ja "Kultainen valtakunta" sekä alun perin Suomessa julkaisemattomassa jaksossa "Hurja merirosvo". Poliisimestari ei puhu lainkaan jaksoissa "Taikurin taika", "Niisku leijailee taivaalla", "Feeniks-lintu" ja "Muumit muinaisuudessa I". Ensin mainitussa hänet nähdään Muumimamman käsilaukun löytymisen kunniaksi järjestetyissä juhlissa. Toiseksi mainitussa hänet nähdään vain hetken ajan kohtauksessa, jossa rakennetaan Niiskun vajaa. Kolmanneksi mainitussa hän on Muumilaakson väen mukana tekemässä kokkoa, jossa Feeniks-lintu palaa syntyäkseen uudestaan. Viimeiseksi mainitussa hänet nähdään kohtauksessa, jossa Muumiperhe joutuu aikakoneen mukana muinaiseen Egyptiin.
HDI-Arena

HDI-Arena, tunnettu myös nimellä "Niedersachsenstadion", aiemmalta nimeltään "AWD-Arena", on jalkapallostadion Saksassa, Hannoverin kaupungissa. Se on Bundesliiga-seura Hannover 96:n kotistadion, ja sinne mahtuu 49 951 katsojaa. Vuosina 1952–1954 stadionin rakennustöistä vastasivat arkkitehdit Heinz Goesmann ja Richard Konwiarz. Stadionin kunnostus vuoden 2006 jalkapallon MM-kisoja varten aloitettiin vuonna 2003, ja kunnostustyöt valmistuivat vuotta myöhemmin. Noin 65 miljoonaa euroa maksanutta kunnostamista rahoitettiin muun muassa myymällä stadionin nimioikeudet finanssipalveluita tarjoavalle AWD AG:lle. Vuonna 2013 nimioikeudet myytiin seitsemäksi vuodeksi vakuutusyhtiö HDI:lle.
Jalkapallon MM-kilpailuissa vuonna 2006 stadionia kutsuttiin "FIFA WM-Stadion Hannoveriksi", koska AWD ei kuulunut FIFAn virallisiin yhteistyökumppaneihin. Stadionilla pelattiin viisi ottelua, joista neljä oli alkusarjan otteluita ja yksi ensimmäisen pudotuspelikierroksen ottelu Espanja–Ranska.
Ali Daei

Ali Daei (, s. 21. maaliskuuta 1969 Ardabīl) on iranilainen jalkapallovalmentaja ja entinen hyökkääjä. Vuodesta 2017 lähtien hän on toiminut Saipan päävalmentajana.
Daei piti aiemmin hallussaan tehtyjen maajoukkuemaalien maailmanennätystä. Hän teki pelaajaurallaan yhteensä 108 maalia Iranin maajoukkueelle (aiempien tilastojen mukaan 109 maalia).
Ura pelaajana.
Ali Daei oli Iranin jalkapallomaajoukkueen kapteeni ja vuosina 1996 (22 maalia) sekä 2004 (17 maalia) vuoden aikana eniten maaleja kansainvälisissä otteluissa maaleja tehnyt pelaaja.
17. marraskuuta 2004 Ali Daei teki Laosia vastaan MM-karsintapeleissä neljä maalia, saavuttaen yhteensä 102 tehtyä maajoukkuemaalia. Näin hänestä tuli ensimmäinen miespelaaja, joka maajoukkueessa on tehnyt yli sata maalia. Ali Daei pelasi uransa aikana 148 maaottelua, joissa hän teki 108 maalia. Hän on maailman kymmenen eniten maaotteluita pelanneen pelaajan joukossa.
Vuonna 1999 Ali Daei valittiin vuoden aasialaiseksi jalkapalloilijaksi.
Daei päätti maajoukkueuransa vuoden 2006 MM-kilpailuissa, joissa hän joukkueensa kapteenina pelasi täydet minuutit alkulohko-otteluissa Meksikoa ja Angolaa vastaan.
Ura valmentajana.
Peliuransa jälkeen Daei on toiminut valmentajana iranilaisseura Saipassa. Maaliskuussa 2008 hän siirtyi Iranin jalkapallomaajoukkueen päävalmentajaksi. Joulukuussa 2008 saksalainen Erich Rutemöller nimettiin hänen apuvalmentajakseen MM2010-projektin ajaksi. Iranin MM-karsinnat lähtivät huonosti liikkeelle, ja joukkue oli neljäntenä omassa karsintalohkossaan maaliskuun lopussa. Huonojen esitysten takia Daei sai potkut Saudi-Arabialle kärsityn tappion jälkeen.
Daei loukkaantui vakavasti auto-onnettomuudessa 17. maaliskuuta 2012 palatessaan Rah Sahanin vierasottelusta Isfahanista Teheraniin.
Novi Sad

Novi Sad (, , ; ) on Serbiassa Vojvodinan autonomisen alueen pääkaupunki, joka sijaitsee Tonavan rannalla. Kaupungissa oli vuoden 2011 väestönlaskennassa noin 231 800 asukasta. Kaupungin teollisuus tuottaa esimerkiksi elintarvikkeita, tekstiilejä ja öljyjä. Novi Sadissa sijaitsee vuonna 1960 perustettu yliopisto, taideakademia ja kansallisteatteri.
Historia.
Alueella on ollut asutusta jo kivikaudella. Ensimmäisellä vuosisadalla roomalaiset rakensivat alueelle linnakkeen nimeltä Cusum, joka oli osa silloista Pannonian provinssia. Ennen 1700-lukua Novi Sad oli pieni kalastajakylä, mutta myöhemmin siitä tuli serbialaisen kulttuurin keskus Itävallassa.
Virtain rautatieasema

Virtain rautatieasema on entinen liikennepaikka Suomen rataverkolla Virtain kaupungissa Pirkanmaan maakunnassa. Liikennepaikka sijaitsee Haapamäki–Pori-radan lakkautetulla osuudella Haapamäki–Kihniö. 
Jo ennen rautatien tuloa paikkakunnalle Virtain kirkonkylä sijaitsi liikenteellisesti hyvällä paikalla maanteiden ja vesireittien risteyksessä. Rautatie linjattiin kilometrin päähän Virtain kirkolta pohjoiseen. Asemarakennus on valmistunut vuonna 1936. Se rakennettiin samoin Thure Hellströmin piirustuksin kuin samalla rataosalla sijaitsevat Kankaanpään ja Parkanon (nykyisen Kairokosken) rautatieasemat. Uudella rautatiellä ei kuitenkaan enää ollut niin suurta vaikutusta asutuskeskusten kehittymiseen kuin vanhoilla pääradoilla. Vaikka Virtain kunta sai kauppalan- ja kaupunkioikeudet 1970-luvulla, siitä ei muodostunut kovin merkittävää asutus- ja teollisuuskeskusta.
Liikenne Virroille alkoi vuonna 1937 ja päättyi vuonna 1985, kun osuudet Haapamäki–Kihniö ja Ruosniemi–Kankaanpää lakkautettiin kannattamattomina. Henkilöliikenne päättyi jo vuonna 1981; tämän jälkeen Virrat oli radan lakkauttamiseen saakka ainoa miehitetty liikennepaikka Parkanon ja Haapamäen välillä. Rataosan lakkauttamisen jälkeen Virroille tuotiin vanhoja höyryvetureita romutettaviksi. Vuonna 1989 kokeiltiin ensimmäisen kerran museojunaliikennettä hylätyllä rataosalla ja vuosina 1992–1995 kulki museojunia säännöllisesti Haapamäeltä Virroille. Ratayhteys Virtain asemalta länteen katkesi, kun maantien ylittänyt rautatiesilta purettiin. Rautatiesillan paikalla on nykyisin kaareva kevytrakenteinen puusilta moottorikelkkailijoita varten. Nykyisin Virtain kaupungin omistama asemarakennus on asuinkäytössä.
Virtain rautatieasemalla oli kolme junaliikenteen käytössä olevaa raidetta. Liikenteenohjauksen turvalaitteina olivat kampiasetinlaite, siipiopastimet sekä kaasuvalolla toimivat esiopastimet.
Virtain ratapihan raiteista vain ensimmäinen raide näyttäisi olevan ehjä kantatie 65:n ylitykseen asti. Muut raiteet on joko leikattu poikki tai jääneet ratapihan takana olevan puutavaran kuormausalueen alle.
Omar Bravo

Omar Bravo Tordecillas (s. 4. maaliskuuta 1980 Los Mochis, Sinaloa) on meksikolainen jalkapalloilija, pelipaikaltaan hyökkääjä. Hän edusti kotimantereensa seurojen lisäksi espanjalaista Deportivo de La Coruñaa. Meksikon maajoukkueessa hän pelasi 67 ottelua ja teki niissä 15 maalia vuosina 2003–2013.
Bravo pelasi Club Deportivo Guadalajarassa eli "Chivasissa" kahdeksan kautta vuosina 2000–2008. Vuonna 2006 hän pelasi menestyksekkään kauden johdattaen "Chivasin" mestaruuteen ja ollen toinen maalipörssissä. Vuonna 2007 hän voitti maalipörssin 11 maalilla 17 ottelussa. Bravo teki "Chivasissa" 101 maalia 258 ottelussa.
22. toukokuuta 2008 RC Deportivo de La Coruña ilmoitti ostaneensa Bravon kolmen vuoden sopimuksella. Deportivossa pelasi Bravon maanmies Andrés Guardado.
Saksan MM-kilpailuissa 2006 Bravo pelasi täyden ajan Meksikon kolmessa alkulohko-ottelussa mutta ei päässyt kentälle neljännesvälieräottelussa. Hän teki kaksi maalia Meksikon ensimmäisessä ottelussa Irania vastaan mutta epäonnistui rangaistuspotkussa joukkueen kolmannessa ottelussa Portugalia vastaan.
Keisuke Tsuboi

Keisuke Tsuboi (,s. 16. syyskuuta 1979) on japanilainen jalkapalloilija, joka pelasi pitkään Urawa Red Diamonds -joukkueessa J-leaguessa. Hän kuului Japanin maajoukkueeseen Saksan MM-kisoissa 2006 ja pelasi avauskokoonpanossa kahdessa Japanin kolmesta ottelusta.
Tim Borowski

Tim Borowski (s. 2. toukokuuta 1980 Neubrandenburg, Itä-Saksa) on saksalainen jalkapalloilija, joka pelasi pääosan urastaan Bundesliiga-seura SV Werder Bremenissä. Borowski pelasi myös Saksan jalkapallomaajoukkueessa MM-kisoissa 2006 ja teki tärkeän maalin puolivälierän rankkarikisassa Argentiinaa vastaan. Kaikkiaan hän pelasi 33 maaottelua ja teki niissä kaksi maalia.
Borowski oli keskikenttäpelaaja ja tunnettu hyvästä laukauksesta ja taitavista keskityksistä. Hän kuului pitkään Werder Bremenin avauskokoonpanoon. Hänen suurimpia saavutuksiaan ovat Bundesliigan voitto ja Saksan cupin voitto vuodelta 2004.
Borowski ei päässyt vuoden 2004 jalkapallon EM-kilpailuihin vaikka olikin yksi seurajoukkueensa parhaimpia pelaajia sillä kaudella. Hän oli kuitenkin mukana MM-kilpailuissa 2006.
Tim Borowski siirtyi kauden 2007–2008 jälkeen ilmaiseksi Bayern Müncheniin, josta hän palasi jo yhden kauden jälkeen Werder Bremeniin.
David Odonkor

David Odonkor (s. 21. helmikuuta 1984 Bünde, Saksa) on saksalainen entinen jalkapalloilija ja nykyinen jalkapallovalmentaja.
Odonkorin ammattilaisura alkoi Borussia Dortmundissa seuran mestaruuskaudella vuonna 2002 vain 16-vuotiaana. Hän oli ennen tätä osallistunut kahdesti alle 16-vuotiaiden EM-kilpailuihin Saksan väreissä. Vuoden 2002 kisoissa hän teki maalin 8–2 päättyneessä ottelussa Romaniaa vastaan. 
Häntä pidettiin Bundesliigan nopeimpana pelaajana ja yllättäen hän sai kutsun Saksan joukkueeseen vuoden 2006 jalkapallon maailmanmestaruuskilpailuihin. Hänen ensiesiintymisensä aikuisten maajoukkueessa oli tapahtunut vain kuukautta aiemmin ystävyysottelussa Japania vastaan. Odonkor esiintyi maailmanmestaruuskilpailuissa neljässä ottelussa tullen jokaisessa vaihdosta kentälle toisella puoliajalla, huipentumana ratkaiseva syöttö voittomaaliin lisäajalla Puolaa vastaan. Elokuussa 2006 Odonkor siirtyi pelaamaan Real Betisin joukkueeseen Espanjaan. Hän pelasi Betisissä viisi kautta kärsien kuitenkin jatkuvista loukkaantumisista. Odonkor valittiin silti myös vuoden 2008 jalkapallon Euroopan-mestaruuskilpailuihin pelaten yhdessä ottelussa. Kaudeksi 2011–2012 Odonkor siirtyi saksalaiseen Alemannia Aacheniin ja seuraavaksi kaudeksi ukrainalaiseen Hoverlaan päättäen sen jälkeen pelaajauransa ja siirtyen valmentajaksi. Valmentajana Odonkor on toiminut vuodesta 2013 lähtien useissa saksalaisseuroissa alasarjatasolla.
Odonkor osallistui Big Brother -televisiosarjan julkisuuden henkilöistä koostuvaan versioon vuonna 2015 poistuen talosta voittajana. Hän on esiintynyt myös useissa muissa television viihdeohjelmissa ammattilaisuransa jälkeen.
Christoph Metzelder

Christoph Metzelder (s. 5. marraskuuta 1980 Haltern, Nordrhein-Westfalen, Saksa) on saksalainen jalkapalloilija, joka edusti kotimaansa seurojen lisäksi espanjalaista Real Madridia. Hän oli pelipaikaltaan keskuspuolustaja.
Ura.
Metzelder pelasi juniorina TuS Halternissa, Schalkessa ja Preußen Münsterissä. Ammattilaisuransa hän aloitti Borussia Dortmundissa kaudella 2000–2001. Vuonna 2002 hän voitti Saksan-mestaruuden ja oli mukana Saksan maajoukkueessa, joka ylsi loppuotteluun vuoden 2002 MM-kilpailuissa. Hänet nimettiin turnauksen parhaaksi alle 23-vuotiaaksi pelaajaksi. Huolimatta suurseurojen tarjouksista, hän solmi jatkosopimuksen Borussia Dortmundin kanssa. Myöhemmin samana vuonna hänen uransa sai valitettavan käänteen vakavan akillesjännevamman myötä. Hän kuitenkin palasi kentille vuonna 2004, ja valittiin jälleen mukaan Saksan maajoukkueeseen vuoden 2006 MM-kotikilpailuihin.
Kesäkuussa 2007 Metzelder siirtyi espanjalaiseen Real Madridiin. Hän kuului Espanjan-mestaruuden kaudella 2007–2008 voittaneeseen joukkueeseen, mutta ei onnistunut Espanjassa viettämänsä kolmen vuoden aikana nousemaan vakiomiehistöön huolimatta avauskokoonpanon paikastaan Saksan maajoukkueessa vuoden 2008 EM-kilpailuissa. Kesällä 2010 hän palasi juniorinakin edustamaansa Schalkeen.
Metzelder pelasi Saksan maajoukkueessa 47 maaottelua vuosina 2001–2008.
Yksityiselämä.
Metzelderillä on tytär liitostaan Julia Gödicken kanssa. Metzelderiä epäillään lapsipornon levittämisestä syyskuussa 2019, kun hän oli lähettänyt 29 lapsipornoa sisältänyttä tiedostoa WhatsAppilla entiselle tyttöystävälleen. Poliisi on suorittanut hänen kotonaan ja autossaan kotietsinnät, sekä takavarikoinut hänen tietokoneensa, sen ulkoisen kovalevyn ja matkapuhelimensa, joista löytyi lähes 300 lapsipornoa sisältänyttä tiedostoa. Hän on tunnustanut tekonsa.